REGOLAMENT TA' IMPLIMENTAZZJONI TAL-KUMMISSJONI (UE) 2017/2325

tal-14 ta' Diċembru 2017

dwar l-awtorizzazzjoni ta' preparazzjonijiet ta' leċitini likwidi, leċitini idrolizzati u leċitini li jkun tneħħielhom iż-żejt bħala addittivi tal-għalf għall-ispeċijiet kollha tal-annimali u li jemenda r-Regolament ta' Implimentazzjoni (UE) 2017/1007

(Test b'rilevanza għaż-ŻEE)

IL-KUMMISSJONI EWROPEA

Wara li kkunsidrat it-Trattat dwar il-Funzjonament tal-Unjoni Ewropea,

Wara li kkunsidrat ir-Regolament (KE) Nru 1831/2003 tal-Parlament Ewropew u l-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u b'mod partikolari l-Artikolu 9(2) tiegħu,

Billi:

ADOTTAT DAN IR-REGOLAMENT:

Artikolu 1

Awtorizzazzjoni

L-addittivi speċifikati fl-Anness I, li jiffurmaw parti mill-kategorija tal-addittivi “addittivi teknoloġiċi” u mill-grupp funzjonali “emulsjonanti”, huma awtorizzati bħala addittiv fl-għalf tal-annimali soġġett għall-kundizzjonijiet stabbiliti f'dak l-Anness.

Artikolu 2

Emenda għar-Regolament (KE) Nru 2017/1007

L-Anness tar-Regolament (UE) 2017/1007 għandu jiġi sostitwit bit-test fl-Anness II ta' dan ir-Regolament.

Artikolu 3

Miżuri Tranżitorji

1. L-addittivi speċifikati fl-Anness u t-taħlitiet lesti minn qabel li jkun fihom dawk l-addittivi li huma prodotti u ttikkettati qabel l-4 ta' Lulju 2018 f'konformità mar-regoli applikabbli qabel l-4 ta' Jannar 2018 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti.

2. L-għalf kompost u l-materjali tal-għalf li fihom l-addittivi kif speċifikat fl-Anness I li huma prodotti u ttikkettati qabel l-4 ta' Jannar 2019 f'konformita mar-regoli applikabbli qabel l-4 ta' Jannar 2018 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti jekk dawn ikunu maħsubin għall-annimali li jipproduċu l-ikel.

3. L-għalf kompost u l-materjali tal-għalf li fihom l-addittivi kif speċifikat fl-Anness li huma prodotti u ttikkettati qabel l-4 ta' Jannar 2020 f'konformita mar-regoli applikabbli qabel l-4 ta' Jannar 2018 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti jekk dawn ikunu maħsubin għall-annimali li ma jipproduċux l-ikel.

Artikolu 4

Dħul fis-Seħħ

Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

(1) ĠU L 268, 18.10.2003, p. 29.

(2) Id-Direttiva tal-Kunsill 70/524/KEE tat-23 ta' Novembru 1970 li tirrigwarda adittivi f'għalf għall-bhejjem (ĠU L 270, 14.12.1970, p. 1).

(3) EFSA Journal 2016; 14(8):4561.

(4) Ir-Regolament ta' Implimentazzjoni tal-Kummissjoni (UE) 2017/1007 tal-15 ta' Ġunju 2017 li jikkonċerna l-awtorizzazzjoni ta' preparazzjoni ta' leċitini bħala addittiv fl-għalf għall-ispeċijiet kollha tal-annimali (ĠU L 153, 16.6.2017, p. 13).

ANNESS I

In-numru ta' identifikazzjoni tal-addittiv Isem id-detentur tal-awtorizzazzjoni L-addittiv Kompożizzjoni, formula kimika, deskrizzjoni, metodu analitiku L-ispeċi jew il-kategorija ta' annimal L-età massima Il-kontenut minimu Il-kontenut massimu Dispożizzjonijiet oħra Tmiem il-perjodu tal-awtorizzazzjoni mg ta' leċitini/kg ta' għalf komplet b'kontenut ta' ndewwa ta' 12 % Kategorija tal-addittivi teknoloġiċi. Il-grupp funzjonali: emulsjonanti 1c322i — leċitini likwidi Il-kompożizzjoni tal-addittiv Preparazzjoni ta' leċitini: fosfolipidi ≥ 48 %, Indewwa ≤ 1 % Għamla likwida Il-karatterizzazzjoni tas-sustanza attiva Leċitini likwidi (CAS Nru 8002-43-5) estratti minn żrieragħ tal-lift, mill-ġirasol u/jew mill-fażola tas-sojja Il-metodu analitiku (1) Għall-karatterizzazzjoni tal-addittiv fl-għalf: Ir-Regolament tal-Kummissjoni (UE) Nru 231/2012 (2) u t-testijiet korrispondenti fil-FAO JECFA monograph “Lecithin” (3) (4) L-ispeċijiet kollha tal-annimali — — — L-4 ta' Jannar 2028 1c322ii leċitini idrolizzati Il-kompożizzjoni tal-addittiv preparazzjoni ta' leċitini idrolizzati: fosfolipidi ≥ 44 %, Indewwa ≤ 1 % Għamla likwida Il-karatterizzazzjoni tas-sustanza attiva Leċitini likwidi idrolizzati (CAS Nru 8002-43-5) estratti mill-ġirasol u/jew mill-fażola tas-sojja Il-metodu analitiku (1) Għall-karatterizzazzjoni tal-addittiv fl-għalf: Ir-Regolament tal-Kummissjoni (UE) Nru 231/2012 (2) u t-testijiet korrispondenti fil-FAO JECFA monograph “Lecithin” (3) (4) L-ispeċijiet kollha tal-annimali L-4 ta' Jannar 2028 1c322iii — Leċitini li jkun tneħħielhom iż-żejt Il-kompożizzjoni tal-addittiv Preparazzjoni ta' leċitini li jkun tneħħielhom iż-żejt b'minimu ta': fosfolipidi ≥ 75 %, Indewwa ≤ 2 % Għamla solida Il-karatterizzazzjoni tas-sustanza attiva Leċitini solidi li jkun tneħħielhom iż-żejt (Nru tal-CAS 5-8002-43) estratti minn ġirasol u/jew fażola tas-sojja u li jkun tneħħielhom ix-xaħam permezz ta' estrazzjoni b'solvent Il-metodu analitiku (1) Għall-karatterizzazzjoni tal-addittiv fl-għalf: Ir-Regolament tal-Kummissjoni (UE) Nru 231/2012 (2) u t-testijiet korrispondenti fil-FAO JECFA monograph “Lecithin” (3) (4) L-ispeċijiet kollha tal-annimali — — — L-4 ta' Jannar 2028

(1) Id-dettalji tal-metodi analitiċi jinsabu fl-indirizz tal-Laboratorju ta' Referenza li ġej: https://ec.europa.eu/jrc/en/eurl/feed-additives/evaluation-reports.

(2) Ir-Regolament tal-Kummissjoni (UE) Nru 231/2012 tad-9 ta' Marzu 2012 li jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill (ĠU L 83, 22.3.2012, p. 1).

(3) FAO JECFA Combined Compendium of Food Additive Specifications, “Lecithin”, Monograph No. 4 (2007), http://www.fao.org/ag/agn/jecfa-additives/specs/monograph4/additive-250-m4.pdf

(4) FAO JECFA Combined Compendium for Food Additive Specifications - Analytical methods, test procedures and laboratory solutions used by and referenced in the food additive specifications, Vol. 4, http://www.fao.org/docrep/009/a0691e/a0691e00.htm